Sandnes var i begynnelsen av 1900-tallet en handelsby hvor det oppsto flere fabrikker. En av dem var den skofabrikken, som senere kom til å hete Vagle skofabrikk.

Historien om Vagle skofabrikk
-----------------------------

Den første skofabrikken på Sandnes ble opprettet som aktieselskap i 1896 av blant annet Peder Jensen Lunde. Denne skofabrikken ble i 1902 overtatt av et annet aktieselskap med navnet Sandnes nye Skofabrikk AS i 1902.

Vagle skofabrikk, Sandnes. Byhistorisk utstilling på Vitenfabrikken (Januar 2015.)
Vagle skofabrikk, Sandnes. Byhistorisk utstilling på Vitenfabrikken (Januar 2015.)
Sandnes nye Skofabrikk AS ble grunnlagt i 1902 som aktieselskap i Sandnes av Olaus Vagle (født 4. mars 1873, død 1956), Svend Svendsen og deres felles læremester P. Mandius Braastein, alle tre var skomakere. Også Th. H. Idland og Konrad Hetland investerte i den nye skofabrikken. Olaus Vagle og Svend Svendsen ble begge ledere av fabrikken. De begynte i et hus nær Krossen. I 1905 hadde de et ganske bra resultat, de produserte for 26.000 kr og hadde 11 tilsatte. I 1909 var antall tilsette steget til 26 og resultatet til 26.000 kr.

I 1913 flyttet fabrikken inn i et 3-etasjers bakhus på hjørnet av Kirkegate og Langgata i Sandnes. Forhuset hadde i lang tid vært skobutikk.

Olaus Vagle overtok i perioden frem til 1920 flere og flere av aktiene i fabrikken og var eneeier i årene 1920-1956. Sønnen overtok driften etter hans død. Da endret skofabrikken navn til Vagle skofabrikken. Vagle Skofabrikk var den siste skofabrikk i Sandnes og gjenstander fra skofabrikken inngår i Byhistorisk utstilling på Vitenfabrikken.

I 1918 ble fabrikken utvidet og flyttet til en 4-etasjers bygning i Fintergate i Sandnes overfor skobutikken. I 1930 åpner fabrikken skobutikk i Kirkegate 3 i Sandnes.

Etter endt læretid dro Svend Svendsen til København for videreutdanning og da han dro seg ut av aktieselselskapet Sandnes nye skofabrikk opprettet han Svend Svendsens Skofabrikk. Svend Svendsens Skofabrikk overtok en større fabrikksbygning (tidligere trevarefabrikk) i Gjesdalsveien, og denne skofabrikken ble med tiden den største skofabrikken mellom Skien og Bergen med 50 tilsatte.

Utstillingen om Vagle skofabrikk
--------------------------------

Utstillingen på Vagle skofabrikk ble lagt på Sandnes Museum, nå Vitenfabrikken, i 19xx. Utstillingen ble tatt ned i begynnelsen av 2015 pga. renovering av Solaveien 10.

Litteratur
----------

* *Sandnes*. Stavanger: Dreyer bok. 1998. s. 35 + 60. ISBN 8270963143.
* Eggebø, Aksel (1996). *Slik bygde dei byen: historisk ABC om næringsliv og samferdsel i Sandnes*. Sandnes: A. Eggebø. s. 138-140. ISBN 8299250927.
* Jonasen, J. Schanche (1965). *Sandnes gjennom 100 år: trekk av byens historie*. Sandnes: Sandnes kommune. s. 190.

Referanser
----------

1. 1 2 3 4  Eggebø, Aksel (1996). *Slik bygde dei byen: historisk ABC om næringsliv og samferdsel i Sandnes*. Sandnes: A. Eggebø. s. 140. ISBN 8299250927.
2. ↑  Jonasen, J. Schanche (1965). *Sandnes gjennom 100 år: trekk av byens historie*. Sandnes: Sandnes kommune. s. 190.
3. ↑  *Næringslivets menn i Norden: biografisk håndbok over ledere av skandinaviske firmaer = The Commercial who is who in Scandinavia : biographical manual of leaders of Scandinavian firms, Norway*. Oslo: Eckardts bokhandel. 1950. s. 1208.
4. ↑  *Merkantilt biografisk leksikon: Hvem er hvem i næringslivet?*. Oslo: Yrkesforl. 1935. s. 883.
5. ↑  «Arkivert kopi». Arkivert fra originalen 26. oktober 2010. Besøkt 31. januar 2015.
6. ↑  *Det Norske næringsliv: redaktør Johs. Sætherskar*. Bergen: Det norske næringslivs forl. 1950. s. 1007.
7. ↑  *Norges handelsleksikon*. Oslo: Norges handelsleksikon. 1985. s. 594. ISBN 8273750035.
8. ↑  *Sandnes*. Stavanger: Dreyer bok. 1998. s. 58. ISBN 8270963143.